**11- amaliy mashg’ulot**

**Trikotaj matoda halqalar sonini aniqlash**

**Trikotaj matolarining tuzilishi va tarkibi.** Trikotaj deb, halqalardan tashkil topgan mato yoki m ahsulotga aytiladi. Halqa esa trikotaj mato yoki mahsulotlarining asosiy elementi bo’lib, ipning egilishi tufayli yuzaga keladigan shakldir. Trikotaj

shakllanishida elementlarning hosil bo‘lish ketma-ketligi va tutashishiga mos tarzda ko‘ndalangiga va bo‘ylamasiga orilgan bo‘lishi mumkin. Trikotajda mato yoki mahsulot eni, ya’ni ko‘ndalangiga halqalarning joylashuvi odatda halqa qatori, aksincha bo‘yiga, ya’ni bo‘ylamasiga joylashuvi esa halqa ustunchasi deb yuritiladi.

**Trikotaj matolarining turlari va xususiyatlari** Trikotaj o‘rilishlarining tasnifidan kelib chiqqan holda hozirda keng tarqalgan va Respublikamizning«Qashteks», «C hinoz to ‘qim achi LTD », «QobuI-Farg‘ona КО », «Oqsaroy to‘qimachi LTD» kabi bir qato r qo‘shma korxonalar mavjud.

**Trikotaj matolar assortimenti.** Sanoatda ishlab chiqarilayotgan trikotaj matolar 2 guruhga boiinadi: ichki kiyimlar uchun va ustki kiyimlar uchun. Birinchi guruh matolari erkaklar va bolalar ko'ylaklari, ichki ko'ylaklari va ishtonlari, issiq ko'ylaklari, ayollar ichki kiyimlari, sport kostumlari va boshqalarni tikishda ishlatiladi. Ikkinchi guruhdagilardan esa, jaket, kuylak, kostum, palto, kurtka va boshqa buyumlar tayyorlanadi. Trikotaj matolarning afzalligi ularning mayinligi, ishqalanishga chidamliligi va yuqori qayishqoqligidadir. Trikotaj matolardan tikilgan kiyimni kiyib yurish o'ng'ay, odam badanini siqmaydi. Ularning burmadorligi, g'ijimlanmasligi, issiqni saqlash qobiliyati va gigiyenik xususiyatlari juda yaxshi. Shuningdek, trikotaj matolarning cho'ziluvchanligi va chetlari buralgani sababli ularni bichish va tikish jarayonlari qiyin, trikotaj halqalari tikish mashinalarining ignalari bilan shikastlanib bir-biridan chiqishi mumkin.



1-rasm **Trikotaj matolar assortimenti**

Trikotaj matolar yuvilganda va hatto kimyoviv tozalashda bo'ylamasiga kirishadi, eniga esa kengayadi. Shu tufayli trikotajdan tikilgan buyumlar o'z shaklini tez yo'qotadi. Ichki kiyimlarni tikish uchun bo'ylamasiga va ko'ndaiangiga to'qiigan matolar ishlatiladi. Mayka, ishtonlar, sport kiyimlari uchun bu matolar paxta tolali ipdan glad o'rilishida ishlab chiqariladi. Yuqori sifatli sport buyúmlari uchun katta qayishqoqlikka ega lastik o'rilishdagi matolar qo‘llaniladi. Bu buyumlar lavsan tolali hajmdor iplardan tayyorlanadi. Issiq saqlovchi ichki kiyimlar uchun paxta tolali iplar, nitron va viskoza aralashmasidan olingan iplardan to'qilgan, sirtiga tuk chiqarilgan matolar ishlatiladi. Ayollar ichki kiyimlarini tikish uchun kimyoviy kompleks iplardan triko-sukno, trikosharme, to'rsimon triko-sukno o‘rilishdagi to'qilgan trikotaj matolar qo‘llanÍiadi. Bu matolardan tikilgan buyumlar o‘z shaklini ancha yaxshi saqlaydi.

Bolalar ichki kiyimlarini tayyorlash uchun paxta tolali iplardan tukli o'rilgan matolardan foydalaniladi. ichki kiyimlami tikish uchun moljallangan trikotaj matolar oqartirilgan, sidirg'a rangli, gul bosilgan holda pardozlanadi. Ustki kiyimlarni tikish uchun ham ko‘ndalangiga va bo'ylamasiga to'qilgan trikotaj matolar ishlatiladi. Ayollar ko'ylak, kostum, bluzkalarini tikish uchun momiqday mayin junsimon jakkard o‘rilishdagi chipor to'qilgan matolar, sirtida chiqarilgan tuk bo‘lgan va tukli o'rilishdagi baxmalsimon matolar, hajmdor kapron ipidan olingan shoyisimon matolar, to'rsimon matolar qo‘llaniladi. Nisbatan og‘ir matolardan qishqi kiyimlar — jaket, kostumlar, sport kiyimlarini tayyorlashda foydalaniladi. Bu matolarning o'rilishlari turlicha - jakkard, triko-triko, atlas-triko-sukiio, to'rsimon va boshqacha bo'lishi mumkin. Bu buyumlar uchun matolar hajmdor iplardan to'qi'adi. Ba’zan zarsimon iplar qo'shiladi. Ko‘ylak va kostumlar bir qavatli va ikki qavatli matolardan tayyorlanadi. Palto va kurtkalarga mo‘ljallangan sof va yarim jun matolar porolon bilan biriktiriladi.

**Nazorat savollari:**

1.Trikotaj mato qanday elementlardan tashkil topgan?

2.Halqa nima va u trikotaj matoda qanday rol o‘ynaydi?

3.Trikotaj matolar qanday yo‘nalishlarda o‘rilishi mumkin?

4.Halqa qatori va halqa ustunchasi nima?

5.Trikotaj o‘rilishlarining tasnifiga ko‘ra qanday mato turlari mavjud?

6.O‘zbekistonning qaysi korxonalarida trikotaj matolar ishlab chiqariladi?

7.Trikotaj matolar qanday asosiy guruhlarga bo‘linadi?

8.Ichki kiyimlar uchun ishlatiladigan trikotaj matolarga misollar keltiring.