**14- amaliy mashg‘ulot.**

**Gazlamalrni o’rilishlarini aniqlash.**

**Gazlamalarning o‘rilishi** deb, tanda va arqoq iplarining m a’lum tartibda o‘zaro bog‘lanishiga aytiladi. Tanda va arqoq iplarining o‘rilishini ko‘rsatuvchi shaklga o‘rilish naqshi deb aytiladi. O‘rilish jarayonida hosil bo‘luvchi naqshning takrorlanishi rapport (R) deb ataladi. Tanda ipi gazlamaning sirtiga chiqib arqoq ipining ustini qoplashi tanda qoplanishi, arqoq ipi gazlamaning sirtiga chiqib tanda ipining ustini qoplashi esa arqoq qoplanishi deyiladi. Gazlamalarning o‘rilishlari katak qog‘ozga chiziladi. Bunda har qaysi ko‘ndalang qatorni arqoq iplari deb, har qaysi bo‘ylama qatorni tanda iplari deb hisoblash qabul qilingan. Har bir katak tanda va arqoq ipining kesishuvidan iborat. Bu kesishgan joyda tanda qoplanishi bo‘lsa, o ‘rilish naqshini chizish paytida katak bo‘yab qo‘yiladi. Agar arqoq qoplanishi bo‘lsa, katak oqligicha qoldiriladi. Cheksiz ko‘p xilma-xil hamma o‘rilishlar quyidagi sinflarga tasniflanadi:



1. Oddiy yoki bosh o ‘rilishlar.
2. Mayda gulli o‘rilishlar.
3. Murakkab o ‘rilishlar.
4. Yirik gulli, naqsh (jakkard) o‘rilishiar.

Oddiy yoki bosh o'rilishlar. Oddiy o‘rilishlar uch xil bo‘ladi: polotno, saija va satin (atlas) o ‘rilishi. Barcha oddiy o ‘rilishlarga xos umumiy xususiyatlar shundaki, tanda bo‘yicha rapport arqoq bo‘yicha rapportga teng bo‘ladi, bitta rapport ichida har bir tanda ipi har bir arqoq ipi bilan faqat bir martagina o‘rilishadi

Tikuvchilik gazlamalaríning tuziiishi tanda va arqoq iplarining o'zaro o'rilishi va bog'lanishi bilan belgilanadi. Tikuvchilik gazlamalaríning tashqi, ko'rinishi, xossalari va ishlatilishi uning tuzilishiga bog'liq bo‘ladi. Gazlamaning tuzilishini ifodalovshi ko‘rsatkichlardan biri zichligi bo'lsa, ikkinchisi ulaming o‘rilishidir. Gazlamaning zichligi uning uzunlik birligiga, odatda, 100 mm ga to‘g‘ri keladigan iplar soni bilan belgilanadi. Bu ko'rsatkich haqiqiy zichlik deb ataladi va tanda bo‘vicha — Z, hamda arqoq bo‘yicha - Z a deb belgilanadi. Gazlamaning tanda va arqoq bo'yicha zichligi bir-biridan farq qilsa, bunday matolar zichligi notekis gazlama deb, birbiriga teng bo'lsa, zichligi bir tekis gazlama deb ataladi. Odatda, matolarda tanda bo'yicha zichlik arqoq bo'yicha zichlikka qaraganda kattaroq bo'ladi. Lekin ba’zi matolarda (satin, poplin kabi) aksincha bo'lishi ham mumkin. Haqiqiy zichlik gazlamani hosil qiluvchi iplaming yo'g'onligiga bog'liq. Gazlamalarni zichlik bo'yicha taqqoslash uchun maksimal va nisbiy zichlik tushunchalari kiritilgan. Gazlamaning maksimal zichligi shunday shartli zichlikki, unda barcha iplaming diametri bir xil va ular bir-biriga bir tekis tegib turadi deb qabul qilingan, Nisbiy zichlikni ifodalovchi raqam gazlamaning iplar bilan to'lganlik darajasi haqida tasawurga ega bo'lishga va matoning zichligini taqqoslab ko'rishga imkon beradi. Nisbiy zichligi yuqori bo'lgan gazlamalarni tikish og'irroq , chunki igna iplarni uzib yuborishi mumkin, Bunday gazlamalarni dazmollash ham qiyin, chunki zichligi oshib ketsa, gazlama og'irlashadi, qattiqlashadi. Biroq matolarning uzilish va ishqalanishga chidamliligi oshadi, havo o'tkazuvchanligi kamayadi. Nisbiy zichligi kichik bo'lgan matolar yengil bo'ladi,havo va bug'ni yaxshi o'tkazadi. U lardan tikilgan buyum larning choklari puxta bo'lmaydi. Bunday matolar har tomonga osongina cho'ziladi hamda bichish va tikish paytida qiyshayib ketadi.


Oddiy yoki bosh o‘rilishlar. Oddiy o‘rilishlar sinfiga polotno, sarja va satin

(atlas) o'rilishlari kiradi. Barcha oddiy o'rilishlarga xos umumiy xususiyatlar shundaki, tanda bo‘yicha rapport arqoq bo'yicha rapportga teng bo‘ladi, bitta rapport ichida har bir tanda ipi har bir arqoq ipi bilan faqat bir martagina o'rilishadi. Polotno o'rilishi - to'quvchilik matolari ichida eng oddiy va ko'p tarqalgan bo l ib, tanda va arqoq bo'yicha rapporti ikki ipga teng. Rapportda tanda va arqoq iplari navbatma- navbat matoning o'ng tomoniga chiqadi. Masalan, toq tanda iplari toq arqoq iplari ustidan qoplab o'tsa, juft tanda iplari juft arqoq iplari ustidan qoplab o'tadi. Polotno o'rilishda tanda iplari arqoq iplari bilan juda yaxshi bog'lanadi, natijada matolar mustahkam, o'ng va teskarisi bir xil, tekis va sutrang bo‘ladi.

** **

**1-rasm Oddiy polotno o‘rilish**

Agar polotno o‘rilishda tanda iplari arqoqqa qaraganda ingichka bo'lsa, matoda ko'ndalang yo'llar hosil bo'iadi (poplin, taña va boshqa matolar). Bunday o'rilish soxta reps deb ataladi. Polotno o'rilishi ip matolar (chit, batist, polotno va boshqalar), zig'ir tolali matolar (bortovka, polotno, parusina va boshqalar), ipak matolar (krepdeshin, krepshifon, krepjorjet, polotno va boshqalar), jun matolar (ba’zi ko'ylaklik va kostumlik matolar) to'qilishida ishlatiladi. Sarja o‘rilishli matolaming o'ziga xos tomoni shundaki, ulaming o‘ng tomonida diagonal yo'llari matolaming o'ngida,



****

**(2-rasm) Sarja o‘rilish**



odatda, chapdan o‘ng tomonga, pastdan yuqoriga (o‘ng sarja), ba’zan esa

o'ngdan chapga qarab ketadi (chap sarja). O‘ng sarja o'rilishi ko‘proq ishlatiladi. Sarja rapportidagi iplar soniga hamda tanda va arqoq zichligiga qarab sarja o‘rilishidagi yo‘llaming qiyalik burchagi har xil bo'lishi mumkin. Agar tanda va arqoq iplarining zichligi va yo‘g‘onligi bir xil bo‘lsa, sarja yo'llarining qiyalik burchagi 45° ni tashkil qiladi.

Sarja o ‘rilishining tuzilishi quyidagilarga bog‘liq: 1. Rapportdagi iplaming soni uchtadan kam bo'lmaydi: R min= 3 2. Har bir tanda yoki arqoq qoplanish har mahal bitta ipga siljiydi: Z = 1. Ana shu siljish tufayli gazlama yuzasida diagonallar paydo boMadi. Sarja o'rilishlari kasr bilan belgilanadi. Uning suratida rapportning har qaysi q atoridagi tanda qoplanishlarning soni, maxrajda arqoq qoplanishlarning soni ko‘rsatiladi. 0 ‘rilishning rapportdagi iplar miqdori shu sonlarning yig'indisiga teng. Agar matoning o'ngida tanda iplari ko‘p bo‘lsa, bu o‘rilish tandali sarja o'rilishi, agar matoning o ‘ngida arqoq iplari ko‘p bo'lsa, bu o ‘rilish arqoqli sarja o'rilishi deb ataladi. Tandali sarjalar 2/1, 3/1, 4/1 va arqoqli sarjalar esa 1/2, 1/3, 1/4 va hokazo deb belgilanadi. Odatda, ipak tandali va ip arqoqli, yarim ipak matolar tandali sarja o'rilishda to‘qiladi. Tandasi paxta ip, arqog‘ini jun ip tashkil qilgan yarim jun matolar arqoqli sarja o‘rilishda. to‘qiladi. Sarjali o'rilish bilan to'qilgan ip matolardan — jinsi, bumazeya, sarja, kashemir; jun matolaridan - triko, kasemir va yana bir qator ko'ylaklik va kostumlik matolarni; paxta matolaridan - astarbop sarja, ko'ylaklik matolarni eslab o‘tsa bo'ladi. Sarja o'rilishli matolar yumshoq, mayin, lekin polotno o'rilishli matolarga qaraganda mustahkamligi pastroq va diagonal yo'nalishida cho‘ziluvchan bo‘ladi.



**3-rasm Satin o‘rilish.**

****

**4-rasm Atlas o‘rilish.**

Satin va atlas o'rilishdagi matolarning, o‘ng tomoni silliq bo‘ladi va tovlanib

turadi, chunki bu o‘rilishlarda tanda (atlas) yoki arqoq (satin) iplari cho‘ziq qoplanishlar hosil qiladi. Satinning o‘ngini arqoq qoplanishlar, atlasning o‘ngini tanda qoplanishlari tashkil qiladi.

**Nazorat savollari**

1. Gazlamalarning o‘rilishi qanday ta’riflanadi?

2.O‘rilish naqshi deganda nimani tushunasiz?

3.Rapport (R) tushunchasi nimani anglatadi?

4.Tanda va arqoq qoplanishi qanday farqlanadi?

5.Gazlamalarning o‘rilish naqshlari qanday tasvirlanadi?

6. Gazlamalarning o‘rilishlari nechta asosiy sinfga bo‘linadi?

7.Oddiy yoki bosh o‘rilishlarga qaysi turlar kiradi?

8.Oddiy o‘rilishlarning umumiy xususiyatlarini sanab bering.